1969ko Euskal Herriko Itzulia

1969ko Euskal Herriko Itzulia txirrindularitza lasterketa honen 9. edizioa izan zen. 1969ko apirilak 16 eta 20 artean ospatu zen. 891 kilometro egin ziren 5 etapatan banatuta.

Edizio honetan bi talde espainiarrek (KAS eta Fagor) eta bi talde frantsesek (Bic eta Mercier) parte hartu zuten, 39 parte-hartzailerekin orotara, horietatik proba 36k amaitu zutelarik.

Garailea Jacques Anquetil handia izan zen, profesional bezala bere azken garaipen handia lortu zuena 35 urterekin, erretiratu zen urtean.

 Aurreko pausoak 
 1936 eta 1968 arteko urteak 
Azkenik, 1936ko edizioa bertan behera utzi behar izan zen Espainiako Gerra Zibilaren ondorioz, hasieran atzeratzea pentsatu bazen ere, gertatzen ari ziren gertakariekin bertan behera uztea beste erremediorik ez zen geratu.

Gerra Zibila amaitu ondoren eta beronen emaitza kontuan hartuta, txirrindularitza proben egutegitik kendu zen Euskal Herriko Itzulia. Berau jarraitzeko saiakera ugari egon bazen ere, Donostiatik zein Bilbotik, batek ere ez zuen arrakastarik izan.

Denbora horretan beste proba batzuk egon ziren, Iparraldeko Zirkuitua eta Bilboko Udala Sari Nagusia kasu, Euskal Herriko Itzuliaren izpiritua bizirik mantentzen zutena, proba hauek Euskadiko mugetatik kanpo irteten baitziren.

Dena dela, 1952an sortu zen Eibarko Bizikleta, berau benetako Euskal Herriko Itzuli bat bazelarik, bertako etapetan penintsulako euskal lurralde osoa zeharkatzen baitzen. Baina hori bai, behin 1960ko hamarkadaren amaiera iritsitakoan, uneko txirrindularirik hoberenen kontratazioa eta lasterketaren beraren antolakuntzak antolatzaileek aurre egiterik izan ez zuten gehiegizko kostua suposatzen zuten.

Beraz, konponbiderik egokiena gainontzeko Euskal Herriko enpresa eta erakundeak tartean sartzea zen, arazo ekonomiko horiek gainditzeko, eta, Manuel Serdanen ekimenez, "Eibarko Bizikleta" 1969an "Euskal Herriko Itzulia-Eibarko Bizikleta" deitzera pasa zen. Donostiako La Voz de España egunkariak ekimena babestu zuen eta babesle nagusi bilakatu zen. Elkarte honek lau urte iraun zuen, 1973 arte. Bi proben palmaresa ez konprometitzeko, urte hauek Euskal Herriko Itzuliari dagozkion urtetzat hartzen dira.

 1969 
Behin betiko, aurreko ediziotik hogeita hamalau urte pasa ondoren, Euskal Herriko Itzulia birsortu zen, Eibarko Bizikletarekin elkartuta lehen aipaturiko arrazoiak medio. Parte hartu zuten taldeak lau baino ez ziren izan, espainiar taldeetako bat zen Karpyrekin akordio ekonomiko batera ez baitzen iritsi, eta, gainera, herbeheretar taldea zen Willem II azken orduko baja izan zen. Hala, beraz, KAS eta Fagor talde euskaldunek eta Bic eta Mercier talde frantsesak izan ziren proban parte hartu zutenak.

 Taldeak 

 Etapak 
 Etapa Data Ibilbidea Kilometroak Etapa garailea Sailkapen nagusiko liderra1. etapa  1969ko apirilak 16  Eibar - Gasteiz  185  Michael Wright  Michael Wright2. etapa  1969ko apirilak 17  Gasteiz - Iruñea  203  Joaquim Galera  Joaquim Galera3. etapa  1969ko apirilak 18  Iruñea - Donostia  171  Luis Ocaña  Joaquim Galera4. etapa (1. Sek.)  1969ko apirilak 19  Donostia - Gernika  118  Raymond Riotte  Joaquim Galera4. etapa (2. Sek.)  1969ko apirilak 19  Gernika - Bilbao  43  Raymond Poulidor  Jacques Anquetil5. etapa  1969ko apirilak 20  Bilbo - Eibar  171  Txomin Perurena  Jacques Anquetil

 Sailkapenak 
 Sailkapen orokorra 

 Puntukako sailkapena 

 Mendiko sailkapena 

 Tarteko helmugen sailkapena 
 Tarteko helmugetakoa 1.  Mariano Díaz  FAG  6 puntu   2.  Michael Wright  BIC  6 puntu   3.  José Antonio Momeñe  FAG  5 puntu 
 Taldekako sailkapena 

 Kanpo estekak 
 1969ko Euskal Herriko Itzuliko sailkapenak
 1969ko Euskal Herriko Itzulia

Kategoria:1969 kirolean
Kategoria:Euskal Herriko Itzulia
Kategoria:1969 Euskal Herrian